แกรนท์ คาร์ดันให้หลักคิดสร้างสร้างความร่ำรวยไว้อย่างไร
แกรนท์ คาร์ดัน (Grant Cardone) เป็นนักธุรกิจ, เป็นนักการตลาดออนไลน์, เป็นเจ้าของเว็บไซต์รายการทีวีออนไลน์ ตลอดจนนักขายสินค้าที่ประสบความสำเร็จอย่างสูง นำเสนอคมความคิดสร้างความร่ำรวยผ่านเว็บไซต์ GrantCardone.com และหนังสือการขายชื่อ Sell or be Sold และ The 10X Rule ไว้ดังนี้

1. มุ่งการหาเงินเพิ่มเติม
นอกจากออมเงินแล้ว ให้เพิ่มการหาเงินเพิ่มเติม เพราะการสร้างความร่ำรวยเป็นเรื่องยากและใช้เวลานาน ต้องเรียนรู้พัฒนาทักษะใหม่ๆ เพื่อให้ตัวเองสามารถทำงานที่มีความยาก ทักษะในการแก้ปัญหายากๆ ที่จะสร้างรายได้ที่สูงขึ้น เมื่อรายได้สูงขึ้นแล้วก็จะมีเงินพอใช้และเหลือเก็บ และแบ่งเงินเก็บเงินส่วนหนึ่งไปพัฒนาธุรกิจเล็ก ๆ ควบคู่กันไป

2. อย่าหลอกตัวเองว่ารวยด้วยการ ‘อวดรวย’
การยอมเป็น ‘หนี้’ เพื่ออวดรวย อาทิ การใช้ของหรู ซื้อรถ และคอนโด แต่ปราศจากบัญชีไร้เงินสดและการเงินติดลบไปจนวัยบั้นปลายนั้น จะเป็นอุปสรรคสำคัญในการฉุดรั้งความมั่งคั่งให้ชีวิต การนำเงินล้านในอนาคตมาใช้ในปัจจุบันจะเป็นการสร้างหนี้และทำให้หนทางการสร้างธุรกิจเป็นเรื่องยาก

3. ออมเงินเพื่อลงทุน
อย่า ‘ออมเพื่อออม’ เพียงอย่างเดียว แต่จง ‘ออมเพื่อลงทุน’ นักธุรกิจแทบทุกคนมักสอนเสมอว่าให้นำเงินเย็นๆ ไปไว้ในหน่วยลงทุนที่ไม่ไปแตะต้องนานหลายเป็นปี ๆ แล้วปล่อยให้ทำงานแทนเราไปเรื่อยๆ ข้อนี้เกี่ยวพันมากกับข้อ 1 และ 2 เมื่อเรามีรายได้มากขึ้นจากหลาย ๆ ช่องทาง ประกอบกับไม่มีหนี้สิน เงินสดเราจะเพิ่มในอัตราเร่งและมีเงินเย็นมากๆ ส่วนหนึ่งที่ไม่น่าจะต้องใช้ไปอีกเป็นปีๆ เงินส่วนนี้เหมาะมากในการนำไปลงทุนสินทรัพย์ระยะยาวต่าง ๆ อาทิ หุ้น กองทุน พันธบัตร ทองคำ ฯลฯ รวมไปถึงธุรกิจสตาร์ทอัพ 

4. เป็นหนี้ที่ก่อให้เกิดรายได้
แม้มีคำเตือนว่าอย่าเป็นหนี้เพื่ออวดรวย แต่ในอีกมุมหนึ่งของการเป็นหนี้แบบนักธุรกิจคือ หนี้ที่ก่อให้เกิดรายได้ แกรนท์ คาร์ดันและนักธุรกิจหลายคนยอมรับหนี้ประเภทนี้ได้ และยินดีจะกู้เงินเพื่อซื้อรถยนต์ขับไปขายสินค้าให้กับคนทั่วเมือง เพราะคำนวณแล้วว่ารายได้มากกว่าค่าผ่อนรถและจะสามารถปิดหนี้ได้ภายในเวลาอันสั้นกว่า

5. จงหลงใหลในเงิน 
ไม่มีใครร่ำรวยได้ด้วยใจที่เกลียดเงิน ถ้าก่นด่าเงิน เกลียดจชังเงิน เงินก็จะหนีไปจากชีวิต คนรักเงินไม่ใช่คนเลว แต่เพราะเข้าใจคุณค่าของเงินว่าสามารถต่อยอดสู่คุณค่าอื่นๆ ในโลกนี้ได้ดีเพียงใด รักเงินแล้วเราจะดึงดูดเงิน ให้หลีกเลี่ยงการหาเหตุผลปลอบใจตัวเองที่ไม่มีเงิน เหตุผลเช่น ‘เงินซื้อไม่ได้ทุกอย่าง’ ‘เงินไม่ได้ทำให้มีความสุข’ ฯลฯ คิดไปก็เท่านั้นเพราะ ข้อแรก เราก็ไม่ได้มีความสุขขึ้น ข้อสอง เราซื้ออะไรไม่ได้อยู่ดี และสุดท้าย เราก็ยังไม่มีเงินเหมือนเดิม! 

6. เลิกตัดพ้อเรื่องต้นทุนชีวิต 
Self-made เกิดจากการลงมือทำโดยไม่สนใจว่าต้นทุนชีวิตเขาจะต่ำขนาดไหน การโฟกัสที่สิ่งที่ขาดเป็นเรื่องเสียเวลาทำมาหากิน Grant Cardone ยกวลีของ Bill Gates ที่บอกว่า “เกิดมาจนไม่ผิด แต่ตายจากไปอย่างจน ๆ นั่นคือปัญหาของคุณ“

7. เข้าหาคนรวย
แทบทุกคนที่เติบโตจากครอบครัวระดับกลางที่อยู่ในครอบครัวผู้ปกครองเป็นคน เจนเอ็กซ์ และ เบบี้บูมเมอร์  จะถูกปลูกฝังหลักคิดแบบอนุรักษ์นิยม ได้แก่ เรียนจบ หางานมั่นคง และทำไปจนเกษียณ อย่าไปเสี่ยงทำธุรกิจส่วนตัวมันอันตราย ฯลฯ คาร์ดันเล็งเห็นว่ากรอบแนวคิดเหล่านี้ทำให้เราไม่สามารถทะลุขีดจำกัดของตัวเองไป ในขณะที่นักธุรกิจที่ประสบความสำเร็จอย่างสูงเป็นคนธรรมดาเหมือนเรา แต่ทะลุกรอบความคิดพวกนี้ไปแล้วจึงทำให้ร่ำรวย และทางเดียวที่จะก้าวข้ามกรอบความคิดเดิมๆ คือ พาตัวเองไปอยู่ในสังคมใหม่ เรียนรู้จากคนรวย และทำงานอย่างคนรวย แ

8. เล็ง 100 ล้าน อย่าเล็ง 1 ล้าน
คาร์ดันบอกว่าการตั้งเป้าต่ำเป็นความผิดพลาดทางการเงินของตัวเอง เมื่อตั้งเป้าต่ำ ผลลัพธ์ที่ได้ก็ต่ำตาม ฉะนั้นตั้งสูงไว้ก่อนแล้วหาวิธีทำให้ได้ โลกนี้มีเงินเหลือเฝือสำหรับทุกคน ไม่ต้องกลัวว่าจะไม่ได้ร้อยล้าน อย่างน้อยไปไม่ถึงดวงจันทร์ก็ยังลอยอยู่ท่ามกลางดวงดาว! 

9. ให้เงินทำงาน
ไม่มีใครรวยจากการขายแรงและเวลาแลกเงิน เพราะเรามีร่างเดียวกับเวลา 24 ชั่วโมง คนรวยสร้างระบบทำงานแทนทั้งสิ้น! เมื่อระบบแรกเริ่มทำงานแล้วเขาจะนำเวลาว่างที่ได้มาไปสร้างระบบตัวที่สอง ที่สาม และต่อไปเรื่อย ๆ นั่นเป็นเหตุผลว่าทำไมคนรวยยิ่งรวยยิ่ง ๆ ขึ้นไปอีก
ความรู้ทางการเงิน